རྦ་ཏ་ཐཱ་ག་ཏ་བྷྱོ་ ནས། ག་ག་ན་ཁཾ་གྲྀཧྞེ་དཾ་བཱ་ལིང་ཏ་སྭཱཧཱ།  ཞེས་ལན་གསུམ་གྱིས་གཏོར་མ་ཕུལ། སྤྲོ་ན་རེ་རེའི་མཚན་སྔགས་ལ་ནམ་མཁའ་མཛོད་ཀྱི་སྔགས་རྒྱ་སྦྱར་ལ་ལན་གསུམ་གསུམ་གྱིས་ཕུལ་ན་ཤིན་ཏུ་ལེགས་སོ། ། ཙ་ཏུར་མཧཱ་རཱ་ཛ་ས་པ་རི་ཝཱ་ར་ཨརྑྷཾ་ནས། ཤཔྟའི་བར་གྱིས་མཆོད། རྒྱལ་པོ་ཆེན་པོ་དཔལ་ལྡན་པ། ། མར་གད་མདོག་ཅན་པི་ཝཾ་འཛིན། །དྲི་ཟའི་ཚོགས་ལ་དབང་བསྒྱུར་པའི། །ཡུལ་འཁོར་བསྲུང་ལ་ཕྱག་འཚལ་ལོ། །དཔའ་བོ་ཆེན་པོ་སྟོབས་པོ་ཆེ། ཁ་དོག་སྔོན་པོ་རལ་གྲི་འཛིན། །གྲུལ་བུམ་ཚོགས་ལ་དབང་བསྒྱུར་བའི། །འཕགས་སྐྱེས་པོ་ལ་ཕྱག་འཚལ་ལོ། །མངའ་བདག་ཆེན་པོ་མཐུ་བོ་ཆེ། ཁ་དོག་དམར་པོ་སྦྲུལ་ཞགས་འཛིན། །ཀླུ་ཡི་ཚོགས་ལ་དབང་༴ མིག་མི་བཟང་ལ༴ དེད་དཔོན་ཆེན་པོ་གསེར་མདོག་ཅན། །བེ་ཅོན་དང་ནི་ནེའུ་ལེ་འཛིན། །གནོད་སྦྱིན་ཚོགས་ལ་དབང་༴ རྣམ་ཐོས་སྲས་ལ་ཕྱག་འཚལ་ལོ། །དད་ལྡན་རྒྱལ་བའི་བཀའ་ཐོས་ཞལ་མཐོང་ཞིང་།། སྒྲུབ་ལ་བརྩོན་པས་བྱང་ཆུབ་ཐུགས་སུ་ཆུད། །ཐབས་མཁས་སྙིིིིིིང་རྗེས་ཚོགས་གཉིས་རྫོགས་མཛད་པ། །བདག་དང་གཞན་དོན་འབྱོར་བ་ཁྱེད་ལ་འདུད། །རྒྱལ་ཆེན་སྡེ་བཞི་འཁོར་བཅས་རྣམས། །མཆོད་སྦྱིན་གཏོར་མ་འདི་བཞེས་ལ། ནས། ཀུན་འགྲུབ་ཤོག་གི་བར་གྱིས་ཕུལ། དེ་ནས་ཆ་གསུམ་གཏོར་མ་གཏོང་། རྩི་སྨན་གྱི་བུམ་པ་ལ་དམིགས་ནས། ཨོཾ་དེ་བྱ་ཨ་མྲྀ་ཏེ་ན་པྲ་ཏཱིཙྪ་ན་མ་སྭཱཧཱ།  ཞེས་པ་ཉེར་གཅིག་ཙམ་དང་། ཨོཾ་རུ་རུ་སྥུ་རུ་ཛྭ་ལ་ཏིཥྛ་སིདྡྷི་ལོ་ཙ་ནཻ་སརྦ་ཨརྠ་སཱ་དྷ་ནི་སྭཱཧཱ། ཞེས་ཅི་རིགས་པར་བཟླས་ལ་བྱིན་གྱིས་བརླབས། མཐེབ་སྐྱུ་དང་གཟུགས་འགྲོས་ལ་རྒྱས་པར་ན་སྔགས་དྲུག་ཕྱག་རྒྱ་དྲུག་དང་། བསྡུ་ན། ན་མཿསརྦ་ཏཱ་ཐ་ག་ཏ་བྷྱོ་བི་ཤྭ་སོགས་ནམ་མཁའ་མཛོད་ཀྱི་སྔགས་དང་ཕྱག་རྒྱ་ལན་གསུམ་གསུམ་དང་། ཁ་འབར་མའི་སྔགས་གསུམ་གསུམ་གྱིས་བྱིན་གྱིས་བརླབས། ཀླུའི་མཆོད་པ་བྱིན་རླབས་ཀྱང་སྤྱི་དང་མཐུན་པར་བྱས་ལ། མཎྜལ་དང་རྟེན་གཏོར་བསངས་སྦྱངས། སྟོང་པའི་ངང་ལས་ཆུའི་དཀྱིལ་འཁོར་གྱི་དབུས་རིན་པོ་ཆེའི་གཞལ་མེད་ཁང་གི་ནང་དུ་པདྨ་དཀར་པོའི་ལྟེ་བར་བཾ་དང་། འདབ་མ་བརྒྱད་ལ་ནཾ་ཡིག་རྣམས་ལས་འོད་ཟེར་འཕྲོས་འདུས་ཡོངས་སུ་གྱུར་པ་ལས། དབུས་སུ་ཆུ་བདག་ཝ་རུ་ཎ། ཤར་དུ་སྟོབས་ཀྱི་རྒྱུ། ཤར་ལྷོར་པདྨ། ལྷོ་རུ་ནོར་རྒྱས། ལྷོ་ནུབ་ཏུ་དུང་སྐྱོང་། ནུབ་ཏུ་འཇོག་པོ། ནུབ་བྱང་དུ་པདྨ་ཆེན་པོ། བྱང་དུ་མཐའ་ཡས། བྱང་ཤར་དུ་རིགས་ལྡན། ཐམས་ཅད་ཀྱང་སྐུ་མདོག་དཀར་པོ་ལྷའི་ལུས་ཅན། ཕྱག་གཉིས་ཐལ་མོ་སྦྱར་བ། སྦྲུལ་མགོ་བདུན་གྱི་གདེང་ཀ་དང་སྦྲུལ་མཇུག་འཁྱིལ་བ། དར་དང་རིན་པོ་ཆེས་བརྒྱན་པའོ། །གནས་གསུམ་བྱིན་གྱིས་བརླབས། རང་གི་སྙིང་ག་ནས་འོད་ཟེར་འཕྲོས། ཀླུའི་རྒྱལ་པོ་རྣམས་འཁོར་དང་བཅས་པ་ཨེ་ཧྱེ་ཧི་ནཱ་ག་རཱ་ཛ་ས་པ་རི་ཝཱ་ར་ས་མ་ཛ ཿཞེས་ལན་གསུམ་འདོད་རྒྱལ་གྱིས་ཕྱག་རྒྱས་བཀུགཛཿཧཱུཾ་བཾ་ཧོཿ རང་གི་ཐུགས་ཀ་ནས་སྤྲུལ་པའི་དབང་གི་ལྷ་རྣམས་ཀྱིས་དབང་བསྐུར་ཏེ་འོད་དཔག་ཏུ་མེད་པས་དབུ་བརྒྱན་པར་གྱུར། དེ་ནས་མཆོད་པ་ནི། རྟེན་ཅིང་འབྲེལ་འབྱུང་མའི་ཚིགས་བཅད་ལ། ཀླུ་རྒྱལ་འཁོར་དང་བཅས་ལ་འབུལ། ། ཞེས་འདོན་པ་སྤོ། སྔགས་ཀྱི་སྐབས། །ཨོཾ་ཝ་རུ་ཎ། པདྨ། ཀརྐོ་ཊ། བ་སུ་ཀ ི།ཤངྐ་པཱ་ལ། ཏཀྵ་ཀ མཧཱ་པདྨ། ཀུ་ལི་ཀ ཨ་ནནྟ་ས་པ་རི་ཝཱ་ར་ཨརྑྷཾ་སོགས་སྦྱར་ལ་རོལ་མོའི་བར་དུ་འབུལ། ཡང་སྔགས་དེ་ཉིད་ལ། ཨ་ཀཱ་རོ་བཏགས་པ་ལན་གསུམ་གྱིས་གཏོར་མ་ཕུལ། གདེངས་ཀ་ནོར་བུ་འབར་བའི་འོད་ཀྱིས་ནི། །ས་འོག་མུན་པ་ཐམས་ཅད་སེལ་མཛད་ཅིང་། །བསྟན་ལ་རབ་དགའ་མཐུ་སྟོབས་བསམ་མི་ཁྱབ། །ཀླུ་རྒྱལ་འཁོར་དང་བཅས་ལ་བསྟོད་པ་འབུལ། །མཆོད་སྦྱིན་གཏོར་མ་འདི་བསྣོམས་ལ། །བདག་དང་བསྒྲུབ་བྱ་འཁོར་བཅས་ལ། །ནད་མེད་ཚེ་དང་སོགས་འདོད་དོན་གསོལ་བ་བཏབ། བར་འདིར་ཀླུ་གཏོར་གྱི་རིགས་ཤེས་ཚད་བཏང་བས་ཀྱང་ལེགས་པར་འགྱུར་རོ། །
གསུམ་པ་གདོན་གྱི་བྱ་བ་ལ། བྲིས་སྐུ་དང་རྟེན་གསུམ་ཡོད་ན་ཁྲུས་གསོལ་སྤྱི་དང་མཐུན་ལ་རྒྱས་བསྡུས་གང་རིགས་ཤིག་བྱ། སྐུ་ཁྲུས་གསོལ་བའི་ཁྲུས་ཆུ་དེ་ཡང་བུམ་པར་བླུག་ལ་བཞག ། རང་གི་སྙིང་ག་ནས་འོད་ཟེར་ལྕགས་ཀྱུ་ལྟ་བུའི་ཚོགས་དང་། འདོད་པའི་རྒྱལ་པོ་སོགས་ཕོ་ཉ་དཔག་ཏུ་མེད་པ་སྤྲོས་ཏེ། ས་བདག་ཀླུ་གཉན་གྱི་རིགས་ཐམས་ཅད་དང་། ཁྱད་པར་དུ་བསྒྲུབ་བྱ་ལ་གནོད་ཅིང་ལན་ཆགས་པའི་ས་བདག་ཀླུ་གཉན་སོགས་གདོན་ཐམས་ཅད་གནོད་སེམས་ཞི་སྟེ་ཕན་པ་བདེ་བ་བྱང་ཆུབ་ཀྱི་སེམས་དང་ལྡན་པར་གྱུར་ཏེ། གནས་འདི་ཉིད་དུ་བཀུག་ཅིང་འོངས་པར་གྱུར། འདོད་རྒྱལ་གྱི་ཕྱག་རྒྱ་བཅས་ལ། བདེན་བརྡར་རྒྱས་བསྡུས་ཅི་རིགས་པ་བརྗོད་ལ། བདེན་པ་དང་བདེན་པ་ཆེན་པོའི་བྱིན་གྱིས་བརླབས་ཀྱིས་ས་བདག་ཀླུ་གཉན་གྱི་གདོན་ཐམས་ཅད་དང་། ཁྱད་པར་དུ་ཡང་བསྒྲུབ་བྱ་འདི་ཞེས་བྱ་བ་ལ་གནོད་ཅིང་ལན་ཆགས་པ་དང་ཤ་འཁོན་གཉེར་བའི་རིགས་སུ་གྱུར་པ་ཐམས་ཅད་ཞི་བའི་སེམས་དང་ལྡན་པས་སྐད་ཅིག་ཐང་ཅིག་ཡུད་ཙམ་ལ་མཆོད་པའི་གནས་འདིར་མཆིས་པར་གྱུར་ཅིགཡི་དམ་གྱི་སྙིང་པོའི་མཐར། ཨོཾ་སརྦ་ནཱ་ག་ནཱཾ་ནཱ་གི་ནི་ནཾ། ནཱ་ག་ཀུ་ལ་ནཾ། བྷཱུ་མི་པ་ཏི་ས་པ་རི་ཝཱ་ར་ཨཱ་ཀཪྵ་ཡ་ཛ ཿཊཀྐི་ཧཱུཾ་ཛ ཿཞེས་ལན་གསུམ་མམ། ལྔའམ། བདུན་ལ་སོགས་པས་དགུག །ད་དུང་ཞེ་གནན་པ་རྣམས་མི་ཁུགས་པ་སྲིད་པས། རང་གི་སྙིང་ག་ནས་རྡོ་རྗེ་ཁྲོ་བོའི་ཚོགས་དཔག་ཏུ་མེད་པ་སྤྲོས་ཏེ་བཀུག་པར་གྱུར། ཨོཾ་ཙུ་རུ་ཀུནྡ་ཙུ་རུ་ཀུནྡ་སརྦ་ནཱ་ག་ཨཱ་ཀཪྵ་ཡ་ཧཱུཾ་ཛ ཿཞེས་པ་ལན་ཉི་ཤུ་རྩ་གཅིག་གིས་དགུགསརྦ་ནཱ་ག་བྷཱུ་མི་པ་ཏི་ས་པ་རི་ཝཱ་ར་བཛྲ་ས་མ་ཡ་སྟྭཾ། གྱིས་དམ་ལ་བཞགབང་རིམ་འོག་མའི་གཟུགས་འགྲོས་རྣམས་ལ་ཐིམ་པས་དེ་རྣམས་དངོས་སུ་གྱུར། སརྦ་ནཱ་ག་བྷཱུ་མི་པ་ཏི་ས་པ་རི་ཝཱ་ར་བྷྱ ཿཞེས་པ་ཐམས་ཅད་ཀྱི་མགོར་སྦྱར་ཏེ། ཨརྑྷཾ་ནས། ཤཔྟའི་བར་གྱིས་མཆོད། ནམ་མཁའ་མཛོད་ཀྱི་སྔགས་རྒྱ་ལན་གསུམ་གྱིས་གཏོར་མ་ཕུལ། ས་བདག་ཀླུ་གཉན་ལ་སོགས་པའི་གདོན་ཐམས་ཅད་དང་། བསྒྲུབ་བྱ་འདི་ཞེས་བྱ་བ་ལ་གནོད་ཅིང་ལན་ཆགས་པ་དང་ཤ་འཁོན་རིགས་རྣམས་མཆོད་གཏོར་རྒྱ་ཆེན་པོ་འདིས་ཚིམ་པར་མཛོད་ལ། ཕན་པ་དང་བདེ་བ་བྱང་ཆུབ་ཀྱི་སེམས་དང་ལྡན་པས། བསྒྲུབ་བྱ་འདི་ཞེས་བྱ་བའི་ནད་གདོན་སྡུག་བསྔལ་མི་འདོད་པ་ཐམས་ཅད་ཞི་བར་མཛད་དུ་གསོལ། མཆོད་སྦྱིན་གཏོར་མ་འདི་བཞེས་ལ། སོགས་གོང་བཞིན་འདོད་དོན་གསོལ་བ་བཏབ། སླར་ཡང་མེ་ལོང་ལ་ཀླུ་རྣམས་ཀྱི་གཟུགས་འཆར་བར་བྱས་ལ། ཇི་ལྟར་བལྟམས་པ་ཙམ་གྱིས་སོགས་ཀྱི་མཐར་གཟུང་སྔགས་དང་སྙིང་པོ་ལན་གསུམ་གྱིས་མཐར། ས་བདག་ཀླུ་གཉན་རྣམས་ཀྱིས་སྡིག་སྒྲིབ་ཐམས་ཅད་ཤནྟིཾ་ཀུ་རུ་ཡེ་སྭཱཧཱ། ནད་ཐམས་ཅད༴ ཡན་ལག་ཉམས་པ་ཐམས་ཅད༴ དབང་པོ་ཉམས་པ་ཐམས་ཅད༴ ལོངས་སྤྱོད་ཉམས་པ་ཐམས་ཅད༴ གནས་ཁང་ཉམས་པ་ཐམས་ཅད༴ འཁོར་གཡོག་དང་ནོར་ཉམས་པ་ཐམས་ཅད༴ གནད་དུ་ཕོག་པ་ཐམས་ཅད༴ ལུས་སེམས་ལ་སྡུག་བསྔལ་བར་གྱུར་པ་ཐམས་ཅད་ཤནྟིཾ་ཀུ་རུ་ཡེ་སྭཱ ཧཱ། ཞེས་བཀྲུ། ཤནྟིཾ་ཀུ་རུའི་གནས་སུ། ཨ་པཱ་ན་ཡ་བཅུག་པས་བྱབས། དེ་ནས་སྣོད་གཙང་མ་ཞིག་ཏུ་སྔར་གྱི་གཟུགས་འགྲོས་ཅི་རིགས་པ་དང་། མཐེབ་སྐྱུ་ཅི་རིགས་པ་བཅུག །འོ་མའི་བུམ་པ་དང་། རྩི་སྨན་ནས་བླུག་ནམ་མཁའ་མཛོད་ཀྱི་སྔགས་བརྗོད་ཅིང་བསྒྲུབ་བྱའི་ལུས་ལ་གཡས་བསྐོར་དུ་བསྐོར། ཀླུའི་རྒྱལ་པོ་འཁོར་དང་བཅས་པ་རྣམས་དང་། ས་བདག་ཀླུ་གཉན་ལ་སོགས་པ་གདོན་གྱི་ཚོགས་རྣམས་དང་། ཁྱད་པར་དུ་ཡང་བསྒྲུབ་བྱ་འདི་ཞེས་བྱ་བ་ལ་གནོད་ཅིང་ལན་ཆགས་པ་དང་། ཤ་མཁོན་གཉེར་བའི་རིགས་རྣམས་གཟུགས་བརྙན་སྣ་ཚོགས་པའི་གླུད་གཟུགས་འདི་དག་དང་། སྨན་དང་གཏོར་མ་དང་མཆོད་ཡོན་རྒྱ་ཆེན་པོ་འདི་དག་འབུལ་བས། ལན་ཆགས་བྱང་བུ་ལོན་ཁྱེར། མཁོན་རྣམས་ཞི་སྟེ། གནོད་པའི་བསམ་སྦྱོར་མ་ལུས་པ་སྤངས་ཏེ། ཕན་པ་དང་བདེ་བ་སྒྲུབ་པའི་འཕྲིན་ལས་མཛད་དུ་གསོལ། ། ཞེས་བརྗོད་ནས་ཀླུའི་རྟེན་གཏོར་གྱི་སྣོད་དེར་བླུག །ཚུལ་དེས་ལན་བདུན་ནམ་བཅུ་གཅིག་གམ་ཉི་ཤུ་རྩ་གཅིག་གང་རུང་ལ་གཟུགས་འགྲོས་དང་མཐེབ་སྐྱ་རྫོགས་པར་བྱེད། རྩི་སྨན་ལྷག་མ་ཅུང་ཟད་གཅིག་འོང་བར་བྱ། དེའི་ཕྱེད་གནོད་བྱེད་རྣམས་ལ་དབང་བསྐུར་བའི་ཚུལ་གྱིས། ཇི་ལྟར་བལྟམས་པ་སོགས་དང་། ཡི་དམ་གྱི་སྙིང་པོ་དང་རྩ་སྔགས་དང་། ཨོཾ་ཝ་རུ་ཎ་པདྨ་ཀརྐོ་ཊ་ཞེས་པ་ནས། ཀུ་ལི་ཀ་ཨ་ནནྡ་ཡ་སྭཱཧཱ། ཞེས་ཀླུ་དགུའི་སྔགས་དང་། ཨོཾ་ཨིནྡྲ་ཡ་ཞེས་པ་ནས། ཨ་དྷོ་པྲི་ཐི་ཝི་སྭཱཧཱ། ཞེས་པའི་བར་ཆ་གསུམ་གྱི་ཕྱོགས་སྐྱོང་གི་མཚན་སྔགས་ལྟར་བརྗོད་ནས། སརྦ་ནཱ་ག་དུ་ཁ་པྲ་ཤ་མ་ན་ཨ་བྷི་ཥིཉྩ་ཧཱུཾ་ཞེས་བརྗོད་ཅིང་། ཀླུའི་རྟེན་གཏོར་གྱི་མཐའ་ལ་རྩི་སྨན་ལྡུགས། དེ་འདྲ་ལན་གསུམ་བྱ། འདིས་ཀླུའི་ནད་གདོན་རྩ་བ་ནས་དག་པར་འགྱུར་བ་ཡིན། སླར་མི་ལྡོག་པའི་དོན་དུ་ཤནྟིཾ་ཀུ་རུའི་གནས་སུ་རཀྵ་རཀྵ་བཅུག་ལ་རྡོ་རྗེ་རྒྱ་གྲམ་འཇོག་ཚུལ་བྱས་པས་བསྲུང་བའོ།། དེ་ནས་སྣོད་གཅིག་ཏུ་གླུད་གཟུགས་བཅུག་ལ། དེའི་མགོ་སྟེང་དུ་བསྒྲུབ་བྱ་ཁྲུས་བྱས་པའི་ཁྲུས་ཁུ་འདོར་དུ་བཅུག །བྱབས་པ་ཡང་དེ་ལ་བྱ་སྟེ། བསྒྲུབ་བྱའི་ནད་གདོན་སྡིག་སྒྲིབ་ཐམས་ཅད་དེ་ལ་ཐིམ་པར་མོས་སུ་གཞུག །བཀྲུ་བྱབས་ཀྱི་ངག་འདོན་ཡི་དམ་གྱི་སྔགས་འདོན་པ་སྤོ་བ་མ་གཏོགས་ཚེ་ཆོག་དང་འདྲ། གླུད་གཟུགས་ཁྲུས་ཁུ་དང་བཅས་པ་དེ། ཕུང་ཁམས་སྐྱེ་མཆེད་ཡོངས་སུ་རྫོགས་པའི་སྐྱེས་བུའི་ལུས་སུ་གྱུར། ནམ་མཁའ་མཛོད་ཀྱི་སྔགས་བརྒྱ་ལན་གསུམ་གྱིས་གནོད་བྱེད་ཀླུ་རྣམས་ལ་ཕུལ་བར་བསམ། ཀླུ་གཏོར་གྱི་མདུན་དུ་བཞག །དེ་ནས་བསྒྲུབ་བྱ་ལ་བསྲུང་བ་བྱ་སྟེ་བཀྲུ་བྱབས་ཀྱི་རིགས་འགྲེ། དེ་ནས་སྔར་གྱི་རྩི་སྨན་གྱི་འཕྲོས་དེ་འགྲོ་ཕྱོགས་སུ་གཏོར་ཏེ། ཆུ་བདག་ཆེན་པོ་ཝ་རུ་ཎ། །སྟོབས་ཀྱི་རྒྱུ་དང་པདྨ་དང་། །ནོར་རྒྱས་དུང་སྐྱོང་འཇོག་པོ་དང་། །པད་ཆེན་མཐའ་ཡས་རིགས་ལྡན་རྣམས། །རིགས་བཞི་གདུག་པའི་ཚོགས་བཅས་དང་། །གཞན་ཡང་གདོལ་པའི་རིགས་རྣམས་དང་། ཁྱད་པར་བསྒྲུབ་བྱ་འདི་ཉིད་ལ། །གནོད་པར་བྱེད་པའི་ཀླུ་གཉན་དང་། །ས་བདག་གདོན་གྱི་ཚོགས་ཐམས་ཅད། །མཆོད་པ་རྒྱ་ཆེན་དཔག་མེད་དང་། །དམ་རྫས་ཀུན་གྱི་བསྐོང་ཟིན་གྱིས། །གནོད་པའི་བསམ་པ་ཞི་བར་མཛོད། །ཐམས་ཅད་དགེས་ཤིང་ཚིམ་བྱས་ནས། །རང་གི་དམ་ཚིག་ལ་གནས་ཏེ། །འདི་ལ་བདེ་ལེགས་མཛད་པ་དང་། །སོ་སོའི་གནས་སུ་འགྲོ་བར་གྱིས། །བཅིངས་པ་ཐམས་ཅད་གྲོལ་བར་གྱིས། །བཟུང་བ་ཐམས་ཅད་བཏང་བར་མཛོད། །ནད་དང་གནོད་པ་ཞི་བ་དང་།། ཚེ་དང་བསོད་ནམས་སྟོབས་རྒྱས་མཛོད། །གལ་ཏེ་བཀའ་ལས་འདས་གྱུར་ན། ཁྱེད་རྣམས་དམོད་པས་ཉམས་པར་འགྱུར། །ཅི་སྟེ་ཕན་པའི་སེམས་ལྡན་ན། །བླ་མེད་བདེ་བའི་གནས་ཐོབ་ཤོག། ཅེས་བརྗོད་ཅིང་རོལ་མོའི་སྒྲ་དང་བཅས་ནས་ཀླུའི་རྟེན་གཏོར་དང་མཆོད་གཏོར་སྦྲགས་པ་གཙང་སྦྲ་དང་བཅས་ཏེ་རབ་ཏུ་མཚོའམ་ཆུ་བོ་ཆེན་པོར་སྐྱེལ། དེ་དག་ཐག་རིང་ན་ཆུ་ཕྲན་རྫིང་བུ་ཆུ་མིག་སོགས་སུ་སྐྱེལ། ཐང་སྟོང་དུ་ས་དོང་བྲུས་ནས་སྦས་ཀྱང་རོང་ངོ་། །ལམ་གྱི་བཞི་མདོར་བསྐྱུར་བ་དང་། བྱ་རོག་དང་ཁྱིས་ཟ་བ་སོགས་མི་ལེགས་པར་བཞེད་དོ། ། དེ་ནས་བསྒྲུབ་བྱ་དེ་རས་དཀར་སོགས་སྟན་གསར་པ་ལ་འབྲུ་དཀར་གཏོར་བ་ལ་བཞགགང་ལ་སེར་སྣ་རྣམས་ཆགས་པ་སོགས་དང་། གཞན་ཡང་བཀྲ་ཤིས་ཅི་རིགས་པར་བརྗོད། གཙང་སྦྲ་ཅན་གྱི་དགའ་སྟོན་བྱའོ། །
བཞི་པ་རྗེས་ཀྱི་བྱ་བ་ནི། དེ་ནས་ཡིག་བརྒྱ་ལན་གསུམ་བཟླ། མ་འབྱོར་བ་དང་སོགས། དེ་ནས་ཀླུའི་དཀྱིལ་འཁོར་རྡུལ་ཚོན་གྱིས་བྲིས་པ་ཡིན་ན། ཨོཾ་སརྦ་ནཱ་ག་བཛྲ་མུ ཿཞེས་གཤེགས་སུ་གསོལ་ནས་དཀྱིལ་འཁོར་བསྡུའོ། །རས་བྲིས་ཡིན་ན་གཤེགས་སུ་མི་གསོལ་བར། སུ་པྲ་ཏིཥྛས་བརྟན་བཞུགས་བྱས་ནས་སྒྲིལ། དེ་ནས་ཡི་དམ་གྱི་གཏོར་མ་ཁང་ཐོག་ཏུ་སྐྱལ་ལ། མཆོད་པ་ཁ་གསོས། མཆོད་པ་བྱིན་རླབས། མཆོད་བསྟོད་འདོད་དོན་གསོལ་བ་བཏབ། ཡིག་བརྒྱ་བཟོད་གསོལ། ཚོམ་བུ་ཡིན་ན་གཤེགས་གསོལ། བྲིས་སྐུ་སོགས་ལ་བརྟན་བཞུགས། རང་གི་གནས་གསུམ་བྱིན་གྱིས་བརླབས་པ་སོགས་བསྲུང་བ་རྣམས་དྲན་པར་བྱ། བུམ་ཆུས་བཀྲུ་བ་སོགས་རང་ལའང་བཀྲུ་བྱབས་སྲུང་གསུམ་བྱེད་པ་དང་། སྨོན་ལམ་དང་བཀྲ་ཤིས་རྣམས་བྱས་ཏེ་ཆོ་ག་གཞན་གྱིས་རིགས་འགྲེའོ། །
དེའི་ཉིན་མོ་རབ་ཏུ་ལུས་རིལ་པོ་བཀྲུ། དེ་མིན་ཡང་གདོང་དང་ཁ་ལག་བཀྲུ། ཁྱད་པར་བཟའ་བཏུང་གི་རྗེས་སུ་ཁ་ལག་འཕྲལ་འཕྲལ་འཁྲུད། དཀར་རྡོར་བྱེད་པ་གལ་ཆེ། མ་མཐའ་ཡང་ཆོ་ག་ཧྲིལ་མ་སོང་བ་ལ་དེ་རྣམས་མི་བྱ་བའི་ཐབས་མེད། སེངྒེ་སྒྲའི་བསྙེན་པ་རྒྱས་པའམ། མ་མཐའ་ཡང་སྙིང་པོ་ལ་ཞག་བདུན་མ་གཅིག་སོང་ན། བྱིན་རླབས་ཡིད་ཆེས་རྟགས་ཐོན་མ་རང་ཡོང་ངེས་སོ། །ཞེས་པ་འདི་ཡང་དད་ལྡན་ཀུན་ཆོས་པའི་དོན་དུ། ཆོ་ག་ཟོར་ཡངས་པའི་བྱ་བ་གཙོ་བོར་སྟོན་ཏོ། །ཏཱ་ར་ནཱ་ཐས་སྨྲས་པའོ།། མངྒ་ལཾ།